# data[].attributes.headline
Η ιστορία της τοξοβολίας

# data[].attributes.subject
Η ιστορία της τοξοβολίας

# data[].attributes.body
Η ανακάλυψη των πυροβόλων όπλων μαζί με την αλλαγή στην όλη κοινωνική συμπεριφορά έδωσαν στην Τοξοβολία μια άλλη διάσταση. Αυτή της κοινωνικής ανάδειξης. Ο ιππότης τοξοβόλος που υπηρετούσε σε ειδικά σώματα τοξοτών έχαιρε τιμής και σεβασμού. Στή Γαλλία ο Κάρολος ο 7ος οργάνωσε το 1439 επίλεκτο σώμα Στρατού απο τοξότες που αργότερα αποτελούσε την εθνική φρουρά. Η οργάνωση των τοξοτών σε ομάδες, σώματα ιπποτών η ‘’κομπανίες’’ αποτελούσαν τα πρώτα σωματεία και τις πρώτες ομοσπονδίες.

Απο τον 15ο αιώνα αρχίζει η οργάνωση αγώνων τοξοβολίας υπο μορφή τουρνουά μεταξύ ιπποτών στην Γαλλία και Αγγλία. Το 1754 ο πρίγκηπας της Ουαλίας θέτει τις αποστάσεις των 100, 80 και 60 υάρδων.

https://ermis-archery.gr/archery-history/

# data[].attributes.headline
Τι είναι το τόξο;

# data[].attributes.subject
Τι είναι το τόξο;

# data[].attributes.body
Το τόξο είναι ένα αρχαίο όπλο που αποτελείται από μια βέργα, στις άκρες της οποίας είναι δεμένη μια χορδή από σχοινί ή νεύρο. Η χορδή τεντώνεται και απελευθερώνεται απότομα την κατάλληλη στιγμή, δίνοντας βίαιη ώθηση στο βέλος, που το κάνει να πετάξει προς τον στόχο. Η δυναμική ενέργεια από το τέντωμα της χορδής μεταβιβάζεται κατά τη σύντομη απελευθέρωση της χορδής στο βέλος. Το τόξο κατασκευάζεται συνήθως από ξύλο καρυδιάς, φτελιάς ή μπαμπού, αλλά και από μέταλλο ή κέρατο (σύνθετο τόξο). Το μήκος του είναι 1 - 2,60 μέτρα, ανάλογα με τους λαούς, την εποχή και τη χρήση του. Το κυνηγετικό τόξο ξεπερνούσε συνήθως τα 2 μέτρα, ενώ το πολεμικό είχε μήκος περίπου 1,70 μέτρα. Η βολή μπορεί να ξεπεράσει τα 200 μέτρα σε απόσταση, με μέγιστο τα 650.

Αν εξαιρέσουμε το ακόντιο, το τόξο είναι το αρχαιότερο όπλο και χρονολογείται από την προϊστορική εποχή. Στην αρχαιότητα ήταν πολύ διαδεδομένο ως πολεμικό όπλο, κυρίως στους ανατολικούς λαούς, σε πολλούς από τους οποίους ήταν κύριο όπλο, ενώ οι Έλληνες χρησιμοποιούσαν πιο πολύ δόρατα (με εξαίρεση τους Κρήτες) και οι Ρωμαίοι πιο πολύ τα ακόντια και τα ξίφη, αφήνοντας τους τοξότες συνήθως σε βοηθητικό ρόλο. Ενδείξεις για την χρήση τόξου ως πολεμικού όπλου στον αρχαιο Ελληνικό κόσμο έχουμε ήδη απο την Πρώϊμη εποχή του Χαλκού. Μινωϊτες και Μυκηναίοι χρησιμοποιούσαν σύνθετα τόξα σε εκτεταμένη βάση [1]. Το τόξο ως όπλο ακολούθησε μια πτωτικη πορεια χρησης μετα την πτωση των Ανακτορικών Βασιλείων της Ελλάδος και κατα την Γεωμετρική εποχή, ενώ η χρήση του ανέκαμψε με την εμφάνιση των Σκυθών στον Ελληνικό χώρο κατα τον 8ο αιώνα. π.Χ. Τοξα Ελληνικού, Σκυθικού και Περσικού τύπου συναντώνται σε σειρα παραστάσεων Αγγείων της Ύστερης Αρχαϊκής και Πρώϊμης Κλασσικής περιόδου.

Η χρήση του τόξου ως κοινό πολεμικό όπλο συνεχίστηκε μέχρι τον Μεσαίωνα, όπου οι ομάδες τοξοτών θεωρούνταν το "πυροβολικό" της εποχής. Άρχισε να αχρηστεύεται τον 14o αιώνα με την εμφάνιση της πυρίτιδας και εξαφανίστηκε κατά το πρώτο μισό του 15ου.

Το τόξο χρησιμοποιείται ακόμα, από πρωτόγονους λαούς που το κατασκευάζουν από μακρύ ξύλο μπαμπού με κύριο σκοπό το κυνήγι και σε μερικές περιπτώσεις από τις ειδικές δυνάμεις, κάποτε στην παραλλαγή της βαλλίστρας. Επίσης χρησιμοποιείται από αθλητές καθώς η τοξοβολία αποτελεί Ολυμπιακό αγώνισμα.

# data[].attributes.headline
Αναπτυξιακές Κατηγορίες

# data[].attributes.subject
Αναπτυξιακές Κατηγορίες

# data[].attributes.body
Πέραν από τις δύο κύριες αγωνιστικές κατηγορίες, η Ομοσπονδία προκηρύσει κατά καιρούς και αναπτυξιακούς αγώνες ολυμπιακού τόξου, σύνθετου τόξου και barebow για όλες τις ηλικιακές κατηγορίες (ενηλίκων και ανηλίκων) με σκοπό την εξοικείωση των νέων αθλητών και αθλητριών με την αγωνιστική διαδικασία και τους κανονισμούς. Για να συμμετέχει ένας αθλητής/-τρια σε έναν αναπτυξιακό αγώνα δεν θα πρέπει κατά την τρέχουσα ή την προηγούμενη χρονιά να έχει λάβει μέρος σε αγώνα Α’ ή Β’ Κατηγορίας.

Τέλος, για τα παραδοσιακά τόξα χωρίς σκοπευτικά (longbow, instinctive, traditional) διεξάγονται αγώνες αναπτυξιακού χαρακτήρα (προς το παρόν μόνο για ενήλικες) τόσο στον ανοιχτό όσο και στον κλειστό χώρο.

# data[].attributes.headline
Σύνθετο τόξο

# data[].attributes.subject
Σύνθετο τόξο

# data[].attributes.body
Αυτό το σύνθετο τόξο, με μήκος χορδής 35 ίντσες και δύναμη τραβήγματος 40 - 50 λίβρες, είναι ειδικά σχεδιασμένο για ενήλικες.

Μια μοναδική λεπτομέρεια αυτού του τόξου έγκειται στο ότι είναι ακριβώς σχεδιασμένο έτσι ώστε το μήκος τραβήγματος και η δύναμη τραβήγματος να είναι ρυθμιζόμενα. Μπορεί να έχει δύο διαφορετικές παραλλαγές βάρους σε λίβρες: 40 λίβρες και 50 λίβρες. Όντας πραγματικά φορητό με βάρος 1,6 κιλά, μπορείτε να το μεταφέρετε μαζί σας όλη την ημέρα.

Στην παράδοση περιλαμβάνεται ένα τόξο σκοποβολής, μία βάση στήριξης βέλους (arrow rest), ένας σταθεροποιητής, ένα σκοπευτικό και6 x 30" βέλη απόfiberglass.

# data[].attributes.headline
Παραδοσιακό τόξο

# data[].attributes.subject
Παραδοσιακό τόξο

# data[].attributes.body
Η ονομασία «ενστικτώδης» τοξοβολία, δεν είναι καθόλου τυχαία και αντανακλά επακριβώς το περιεχόμενο αλλά και το αντικείμενο της. Τα παραδοσιακά τόξα που χρησιμοποιούνται στην ενστικτώδη τοξοβολία είναι συνήθως ακριβή αντίγραφα παλαιών τόξων βασισμένα σε ιστορικές μελέτες και αρχαιολογικά ευρήματα. Ο τρόπος κατασκευής τους και τα υλικά μπορούν να διαφέρουν για να ικανοποιήσουν τις ιδιαιτερότητες αλλά και τις ανάγκες του σύγχρονου τοξότη. Έτσι δεν είναι καθόλου σπάνιο να συναντήσουμε παραδοσιακά τόξα κατασκευασμένα με σύγχρονα υλικά, όπως το ανθρακόνημα  (carbon fiber), και οι ίνες γυαλιού (fiber glass). Aκόμα και αυτά τα τόξα ωστόσο έχουν συνήθως ως πυρήνα τους το ξύλο και δεν παύουν να διατηρούν όλα τα χαρακτηριστικά και τις ιδιότητες ενός παραδοσιακού τόξου, προσαρμοσμένου θα μπορούσαμε να πούμε στις ανάγκες της σύγχρονης εποχής. Εξαιτίας δε της ευρείας γκάμας των υλικών εκ των οποίων παρασκευάζονται, απευθύνονται σε κάθε βαλάντιο.    Παρολαυτά υπάρχουν και εξ ολοκλήρου παραδοσιακά τόξα, κατασκευασμένα με ακριβώς τα ίδια υλικά που χρησιμοποιούνταν χιλιάδες ή εκατοντάδες χρόνια πριν. Τέτοια υλικά εκτός βέβαια από το ξύλο, είναι το κέρατο (συνήθως βουβαλιού), οι τένοντες, το δέρμα, και διάφορα είδη ψαρόκολλας. Τα συγκεκριμένα τόξα απευθύνονται σε πιο προχωρημένους τοξότες και εξαιτίας των υλικών τους, της πολυπλοκότητας της κατασκευής τους αλλά και των  παραπάνω εργατοωρών  που δαπανώνται από τον εκάστοτε κατασκευαστή, έχουν ως αποτέλεσμα να κοστίζουν αρκετά πιο ακριβά. Αν κάποιος μπορεί να παραβλέψει αυτόν τον παράγοντα και εφόσον είναι αρκετά προχωρημένος στην παραδοσιακή τοξοβολία, τότε θεωρώ πως είναι καλό να προχωρήσει στην απόκτηση ενός τέτοιου τόξου μιας και θα τον αποζημιώσει σε αρκετά σημεία κατά την άσκηση της αγαπημένης σε όλους μας τέχνης.

# data[].attributes.attachment_link.title
αρχείο λήψης

# data[].attributes.headline
Η Τοξοβολία στην Ελληνική Ιστορία

# data[].attributes.subject
Η Τοξοβολία στην Ελληνική Ιστορία

# data[].attributes.body
Υπάρχουν επαρκή στοιχεία για να υποστηριχθεί το επιχείρημα ότι οι Μινωϊτες όσο και οι Μυκηναίοι χρησιμοποιούσαν σε εκτεταμένη βάση σύνθετα τόξα, φτιαγμένα από ξύλο , κέρατο και τένοντες ήδη από την δεύτερη χιλιετία π.Χ. Η τοξοβολία στους επόμενους 3 αιώνες έπειτα από την πτώση των ανακτορικών βασιλείων παρουσιάζει μια καμπή στην ηπειρωτική Ελλάδα και μόνο στην Κρήτη υπάρχουν δείγματα για την εκτεταμένη χρήση της με βάση τον μεγάλο αριθμό αιχμών βελών που έχουν βρεθεί στο νησί και αντιστοιχούν σε εκείνη την περίοδο. Στην Αρχαϊκή και Κλασσική περίοδο οι Ελληνικοί στρατοί εντάσσουν συστηματικά μονάδες τοξοτών στις Οπλιτικές φάλαγγες και η μαχητική τοξοβολία παρουσιάζει μια ενδιαφέρουσα ποικιλομορφία τακτικών εμπλοκής, μεθόδων τόξευσης, και εξοπλιστικών καινοτομιών. Ένα σώμα στρατού χωρίς την υποστήριξη τοξοτών είναι ευάλωτο στο αντίπαλο ιππικό και ψιλούς γι΄ αυτό και η παρενταγμενη παρουσία τοξοτών ήταν επιβεβλημένη κυρίως στις Κλασσικές φάλαγγες. Στην Ελληνιστική Εποχή οι μονάδες των τοξοτών λειτουργούν σαν ενιαίο Σώμα και όχι παρενταγμένοι μέσα στην φάλαγγα. Διοικούνται μόνιμα από τον επιχειρησιακό διοικητή τους ο οποίος τιτλοφορείται "τόξαρχος", η θέση του οποίου χηρεύει τρείς φορές μέσα σε δύο χρόνια στο στρατό του Αλεξάνδρου.

# data[].attributes.headline
Το ξύπνημα του ένστικτου

# data[].attributes.subject
Το ξύπνημα του ένστικτου

# data[].attributes.body
Η αίσθηση που λαμβάνει κάποιος, όταν κρατάει για πρώτη φορά στα χέρια του ένα παραδοσιακό τόξο, είναι κάτι που δεν μπορεί να περιγραφεί με λόγια, καθώς πρόκειται για μια καθαρά βιωματική εμπειρία, που τις περισσότερες φορές αλλάζει την ζωή του ατόμου που ευτύχησε να βρεθεί σε αυτή την ευχάριστη θέση.

Το μόνο σίγουρο που μπορούμε να πούμε είναι, πως δεν νιώθει ότι κρατάει στα χέρια του κάτι καινούριο, κάτι άγνωστο. Αρκούν λίγες στιγμές, ώσπου να προλάβει να το περιεργαστεί και κάποιες πρώτες βολές,  ώστε να «ξυπνήσει» το κατάλληλο μιτοχόνδριο στο DNA, που μεταφέρει δια μέσου της κυτταρικής μνήμης την από αιώνες ξεχασμένη γνώση και εμπειρία του ανθρώπου πάνω στην τέχνη της τοξοβολίας.

Αμέσως γίνεται κοινωνός μιας αρχαίας μυσταγωγικής γνώσης που εκτείνεται από τον αρχάνθρωπο των σπηλαίων την εποχή των παγετώνων, ο οποίος κατάφερε να επιβιώσει σε εξαιρετικά αντίξοες συνθήκες  χάριν του τόξου, μέχρι τις αυτοκρατορίες των Ασσυρίων, Αιγυπτίων, Κινέζων, Κρητών, Περσών, Ινδών και αργότερα Μογγόλων, Ιαπώνων, Οθωμανών αλλά και σε λαούς όπως οι Σκύθες, οι  Πάρθες,  μέχρι τους Ινδιάνους της Βορείου και Νοτίου Αμερικής.

# data[].attributes.headline
Έφιππη τοξοβολία

# data[].attributes.subject
Έφιππη τοξοβολία

# data[].attributes.body
Η Έφιππη Τοξοβολία είναι η τέχνη του να τοξεύεις από ένα άλογο που κινείται, κυρίως σε καλπασμό, ενώ εφιπποτοξότης αποκαλείται ο ιππέας που οπλισμένος με τόξο είναι ικανός να πολεμά και στη διάρκεια του καλπασμού. Αποτελούσε κυρίαρχο και καθοριστικής συμβολής χαρακτηριστικό της καθημερινότητος των Ευρωπαίων Νομάδων κατά την Αρχαιότητα και το Μεσαίωνα, καθώς και των Σκύθων, των Ινδών στην αρχαιότητα, των Μογγόλων και των Τούρκικων φυλών κατά το Μεσαίωνα. Με την εξάπλωση των φυλών αυτών αλλά και των Ούνων, η πρακτική της Έφιππης Τοξοβολίας μεταφέρθηκε και έγινε γνωστή στην Ανατολική Ευρώπη αλλα και στην Ανατολική Ασία. Στην Ανατολική Ασία τιμήθηκε και εξασκήθηκε ιδιαιτέρως απο τους Ιάπωνες Σαμουράι, οι οποίοι την αποκαλούν "Yabusame". Αναπτύχθηκε διαφορετικά ανάμεσα στους κατοίκους της Βόρείου και της Νοτίου Αμερικής, με τους ιθανεγείς Comanche να είναι ιδιαίτερα ικανοί. Αποτελεί την πρώτη μορφή "πύρ και κίνησης" των σημερινών μηχανοκίνητων μονάδων.

# data[].attributes.attachment_link.title
αρχείο λήψης